केरल में आई अब तक की सबसे विनाशकारी बाढ़ ने कई जिंदगियां लील लीं. कई लोग बेघर हो गए. बताया जा रहा है कि तकरीबन 350 लोगों की इस प्राकृतिक आपदा में मौत हो गई. इस दु:ख की घड़ी में एनडीआरएफ और अन्य टीमें राहत और बचाव कार्य में जुटी हुई हैं. बॉलीवुड की हस्तियां भी अपने-अपने तरीके से लोगों को मदद पहुंचाने में जुटे हुए हैं. इस लिस्ट में रणदीप हुड्डा, आलिया भट्ट, ईशा गुप्ता, सुशांत सिंह राजपूत समेत महानायक अमिताभ बच्चन भी शामिल हैं.